《和率性大涤十咏 其四 翠蛟亭》
元代·张雨

谁见苍龙劈石开，此峰元自胜飞来。阑干截断山头雨，赑屃翻将地底雷。

寒甚祇疑云是雪，霜馀每恨叶成堆。坡仙独对无言说，惭愧搜诗日几回。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。